OK, koji je sad pravi? Procurio dres koji podsjeća na SP 1998.

Kockice, kvadrati, rombovi... Posljednjih se tjedana aktualizirala tema novog dresa Hrvatske za Euro 2020., a ideja ne nedostaje. Hoće li naši posegnuti za provjerenom kombinacijom iz Francuske?

<p>U kakvom će dresovima <strong>hrvatska nogometna reprezentacija</strong> istrčati na Euru 2020. službeno će biti poznato u proljeće iduće godine, uoči prvih dviju pripremnih utakmica u ožujku.</p><p>Društvenim mrežama pa i medijima proteklih su tjedana kolale fotografije navodnoga novog domaćeg dresa na kojem je uzorak kvadratića različitih veličina i koji nalikuje na popularni QR kod. </p><p>Prenijela ga je popularna i pouzdana stranica <a href="https://www.footyheadlines.com/2019/12/croatia-euro-2020-home-kit-leaked.html" target="_blank">Footy Headlines</a>, a na Twitteru je u utorak procurio još jedan mogući dizajn.</p><p>Radi se o dizajnu na kojemu dominira bijela, a ne crvena boja kao što je bio slučaj s onim koji je izazvao brojne polemike i nezadovoljstvo navijača.</p><p>Na njemu su kvadratići zapravo rombovi, nakošeni su i podsjećaju na dres kojega su "vatreni" nosili na <strong>Svjetskom prvenstvu u Francuskoj 1998.</strong> i proslavili domovinu osvajanjem bronce. A ima i uporišta u vizualu HNS-ova slogana "Budi ponosan".</p><p>Kvadratići idu preko desnog rukava i sežu sve do dijela rezerviranog za prezime i broj igrača. S unutarnje strane dresa nazire se uzdužna traka s uzorkom kvadratića, koji je i u podnožju broja, a dres ima i blagi ovratnik.</p><p>Radi se o ilustraciji koja je neslužbena, ali u iščekivanju službene objave dresa do koje ima još nekoliko mjeseci grafički dizajneri objavljuju svoje prijedloge. Koliko su daleko od istine, vidjet ćemo na proljeće.</p>